Document ID: /roh_data/filtered/fineweb-2-filterrobots_roh.jsonl.gz/56323

Attatga sin ambassadur american a Seoul
- Gievgia, 5.3.2015, 8:54
En la Corea dal Sid ha in um attatgà e blessà l'ambassadur american cun ina nizza da far la barba. Quai ha communitgà il ministeri da l'exteriur american.
Las blessuras da l'ambassadur na sajan betg privlusas, el vegnia tractà en in ospital. L'ambassadur saja vegnì attatgà en la chapitala Seoul durant ch'el ha tegnì in pled. La polizia ha communitgà ch'il delinquent supponì saja arrestà. L'ambassadur american è stà envidà dad in'organisaziun che s'engascha per la reconciliaziun e la reuniun da la Corea dal Nord e dal Sid. L'attatgader è commember da l'organisaziun.
RR novitads 07:00